1993R2891 — DA — 01.12.1993 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

KOMMISSIONENS FORORDNING (EØF) Nr. 2891/93

af 21. oktober 1993

om ændring af forordning (EØF) nr. 1538/91 om gennemførelsesbestemmelser til Rådets forordning (EØF) nr. 1906/90 om handelsnormer for fjerkrækød

Forvaltningskomitéen for Fjerkrækød og Æg har ikke afgivet udtalelse inden for den af formanden fastsatte frist —

ifølge artikel 12 i forordning (EØF) nr. 1906/90 finder Rådets forordning (EØF) nr. 2967/76 af 23. november 1976 om fastlæggelse af fælles normer for vandindholet i frosne eller dybfrosne haner, høner og kyllinger ( 7 ), senest ændret ved forordning (EØF) nr. 3204/83 ( 8 ), fortsat anvendelse, indtil de foranstaltninger, der vedtages i henhold til artikel 7 i nævnte forordning, træder i kraft; disse foranstaltninger er indeholdt i nærværende forordning; nævnte forordning og Kommissionens forordning (EØF) nr. 2785/80 af 30. oktober 1980 om gennemførelsesbestemmelser til forordning (EØF) nr. 2967/76 om fastlæggelse af fælles normer for vandindholdet i frosne eller dybfrosne haner, høner og kyllinger ( 9 ), senest ændret ved forordning (EØF) nr. 3759/85 ( 10 ), bør derfor ophæves;

det bør fastsættes, at medlemsstaterne vedtager de praktiske foranstaltninger til kontrol med vandindholdet i frosne og dybfrosne kyllinger; for at sikre en ensartet anvendelse af forordningen bør det fastsættes, at de giver Kommissionen og de øvrige medlemsstater underretning herom;

harmoniseringen af kravene vedrørende vandindhold forudsætter, at der udpeges et EF-referencelaboratorium og nationale referencelaboratorier;

følgerne af, at det ved en kontrol konstateres, at en forsendelse ikke er korrekt, bør fastlægges for de tilfælde, hvor varerne ikke opfylder kravene i denne forordning; der bør fastlægges en procedure for bilæggelse af konflikter, som måtte opstå i forbindelse med forsendelser inden for Fællesskabet;

det er vigtigt at kontrollere vandoptagelsen i produktionsvirksomheden og at opstille pålidelige metoder til bestemmelse af det optagne vandindhold i forbindelse med behandlingen af frosne og dybfrosne slagtekroppe af kyllinger uden at skelne mellem det fysiologiske vandindhold og det tilførte vand ved behandlingen af kyllingerne, idet en sådan skelnen ville give anledning til praktiske vanskeligheder;

under hensyntagen til den økonomiske og tekniske udvikling, hvad angår såvel tilvirkningen af fjerkræ som kontrol, og det forhold, at vandindholdet er af særlig betydning ved handelen med frosne og dybfrosne kyllinger, er det nødvendigt at tilpasse de fælles bestemmelser herom på grundlag af undersøgelser, der er foretaget på fællesskabsplan; der bør derfor fastsættes et maksimalt vandindhold i frosne og dybfrosne kyllinger, ligesom der bør fastlægges en ordning for kontrol såvel i slagterierne som i alle handelsled uden derved at krænke princippet om de frie varebevægelser i et enhedsmarked;

ifølge artikel 14 i forordning (EØF) nr. 1538/91 skal de udtryk, der skal anføres, mindst angives på det eller de officielle sprog i den medlemsstat, hvor detailhandel eller anden anvendelse finder sted; denne bestemmelse bør bringes i overensstemmelse med, hvad der er fastsat i Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler ( 5 ), senest ændret ved direktiv 91/72/EØF ( 6 ), for derved at lette handelen med fjerkrækød i de tilfælde, hvor der ikke er tale om levering af fjerkrækød til den endelige forbruger;

med henblik på en ensartet anvendelse af forordning (EØF) nr. 1538/91 bør der fastlægges definitioner af begreberne markedsføring og parti inden for sektoren fjerkrækød, ligesom der bør foretages ændringer af de særlige tolerancer vedrørende kontrollen med anvendelsen af definitionerne af fjerkrækroppe, af betegnelserne på præsentationsmåder og af kvalitetsklasserne for slagtekroppe og udskæringer;

på grundlag af de indhøstede erfaringer bør der foretages ændringer af visse definitioner vedrørende art, alder og præsentationsform for slagtekroppe samt vedrørende kropsbygning; det er nødvendigt at definere det produkt, der benævnes »magret« eller »maigret«, for at undgå svigagtige fremgangsmåder;

under henvisning til Rådets forordning (EØF) nr. 1906/90 af 26. juni 1990 om handelsnormer for fjerkrækød ( 1 ), ændret ved forordning (EØF) nr. 317/93 ( 2 ), særlig artikel 7 og 9, og

Artikel 1

I forordning (EØF) nr. 1538/91 foretages følgende ændringer:

»For de produkter, der er anført i litra e), g) og h), forstås ved »snit skal foretages i leddene« snit lagt inden for de to linjer, der afgrænser leddene som vist i figuren i bilag Ia.«

— (Ung) and, (ung) berberieand, (ung) mulardand: And med blød brystbensspids (ikke forbenet)

»— Poussin, coquelet: Kyllinger med en slagtet vægt på under 650 g (uden spiselig indmad, hoved og fødder); kyllinger på 650-750 g kan kaldes »poussin«, hvis slagtealderen ikke er over 28 dage. Medlemsstaterne kan anvende artikel 11 til kontrol af denne slagtealder.«

»Forhandling«: at opbevare eller udstille med salg for øje, tilbyde til salg, sælge, levere samt på enhver anden måde bringe i omsætning.

Med hensyn til artikel 1, nr. 3, anses et fejlemne kun for tilladt, hvis det vejer mindst 240 g for andelevers vedkommende og mindst 385 g for gåselevers vedkommende.

»2. Angivelse af slagtealder eller opfedningsperiodens længde er kun tilladt, hvis et af de i stk. 1 anførte udtryk benyttes, og kun når kyllingerne har mindst den i bilag IV, litra b), c) eller d), anførte alder. Denne bestemmelse gælder dog ikke for de i artikel 1, nr. 1, litra a), fjerde led nævnte produkter.«

— ved salg til den endelige forbruger: på et sprog, som er letforståeligt for køberen, jf. artikel 14 i direktiv 79/112/EØF i den medlemsstat, hvor salget finder sted; dette hindrer ikke, at de nævnte oplysninger kan anføres på flere sprog

7) Som artikel 14a indsættes:

»Artikel 14a

1. Uden at dette berører stk. 6 og 10, må frosne og dybfrosne kyllinger, når de er genstand for erhvervsvirksomhed eller handel, kun forhandles inden for EF, hvis vandindholdet ikke overstiger den teknisk uundgåelige værdi, der bestemmes efter analysemetoden i bilag V (afdrypningsmetode) eller bilag VI (kemisk metode).

2. De kompetente myndigheder, som er udpeget af hver enkelt medlemsstat, påser, at slagterierne træffer alle fornødne foranstaltninger til at efterkomme stk. 1 og navnlig, at

— der udtages prøver til kontrol af vandoptagelsen under køling og vandindholdet i frosne og dybfrosne kyllinger

— kontrolresultaterne optegnes og opbevares i et år

— hver batch mærkes på en sådan måde, at produktionsdatoen kan bestemmes; dette batchmærke skal fremgå af produktionsprotokollen.

3. Der foretages på slagterierne regelmæssig kontrol af vandoptagelsen i henhold til bilag VII eller kontrol i henhold til bilag V mindst en gang for hver arbejdsperiode på fire timer.

Når den således konstaterede vandoptagelse overstiger den optagelse, der — under hensyntagen til den vandoptagelse, der finder sted under den del af behandlingen af fjerkræet, som ikke er omfattet af kontrollen — er forenelig med det samlede vandindhold, der er tilladt i henhold til denne forordning, og under alle omstændigheder, når vandoptagelsen overstiger de i bilag VII, punkt 9, eller i bilag V, punkt 7, anførte værdier, skal slagteriet straks foretage de nødvendige tekniske ændringer af det system, efter hvilket behandlingen finder sted.

4. I alle de tilfælde, der omhandles i stk. 3, andet afsnit, og i hvert fald mindst en gang hver fjortende dag foretages kontrollen af vandindholdet, jf. stk. 1, ved prøveudtagning af frosne og dybfrosne kyllinger på hvert slagteri i henhold til bilag V eller VI efter den kompetente myndigheds valg. Kontrollen omfatter ikke fjerkrækroppe, for hvis vedkommende det over for myndigheden godtgøres, at de udelukkende er beregnet til udførsel.

5. Kontrollen i henhold til stk. 3 og 4 foretages af eller under tilsyn af de kompetente myndigheder. De kompetente myndigheder kan i særlige tilfælde anvende bestemmelserne i stk. 3 og navnlig i bilag VII, punkt 1 og 9, samt i stk. 4 mere strikt over for et givet slagteri, såfremt dette måtte vise sig nødvendigt for at sikre, at det samlede vandindhold, som er tilladt efter denne forordning, overholdes.

6. Såfremt resultatet af den kontrol, som er omhandlet i stk. 4, viser en værdi, der ligger over de tilladte grænser, anses den pågældende batch for ikke at være i overensstemmelse med denne forordning. I så fald kan det pågældende slagteri imidlertid anmode om, at der foretages en modanalyse efter en metode, som vælges af medlemsstatens kompetente myndighed.

7. Hvis den pågældende batch — eventuelt efter en sådan modanalyse — ikke anses for at være i overensstemmelse med denne forordning, træffer myndigheden passende forholdsregler, således at denne batch kun kan forhandles i EF på betingelse af, at såvel enkeltpakninger som samlepakninger af de pågældende fjerkrækroppe under myndighedens tilsyn mærkes af slagteriet med en bandarole eller en etiket med mindst en af nedenståelde påskrifter med store, røde bogstaver:

»Contenido en agua superior al límite CEE«

»Vandindhold overstiger EØF-Normen«

»Wassergehalt über dem EWG-Höchstwert«

»Περιεκτικότητα σε νερό ανώτερη του ορίου ΕΟΚ«

»Water content exceeds EEC limit«

»Teneur en eau supérieure à la limite CEE«

»Tenore d'acqua superiore al limite CEE«

»Watergehalte hoger dan het EEG-maximum«

»Teor de água superior ao limite CEE«.

Den i første afsnit omhandlede batch forbliver under myndighedens tilsyn, indtil den anvendes ifølge dette stykke eller afsættes på anden måde. Hvis det over for myndigheden godtgøres, at den i første afsnit omhandlede batch skal udføres, træffer myndigheden alle fornødne forholdsregler til at forhindre, at den pågældende batch forhandles i EF.

Påskrifterne efter første afsnit skal anbringes på et iøjnefaldende sted, så de er klart synlige, let læselige og uudslettelige. De må på ingen måde skjules, tilsløres eller brydes af andre påskrifter, billeder eller tegninger. Bogstaverne skal være mindst 1 cm høje på enkeltpakninger og 2 cm høje på samlepakninger.

8. Bestemmelsesmedlemsstaten kan, hvis der er alvorlig grund til at nære mistanke om uregelmæssigheder, foretage stikprøvekontrol af frosne og dybfrosne kyllinger uden forskelbehandling for at kontrollere, om en sending opfylder kravene i denne artikel.

9. Kontrol efter stk. 8 foretages på varernes bestemmelsessted eller et andet passende sted, forudsat at sidstnævnte sted ikke er beliggende ved grænsen, og at valget heraf i mindst muligt omfang påvirker varernes transportrute, således at de kan gå videre til bestemmelsesstedet på normal måde, når prøven er udtaget. De pågældende produkter må dog ikke sælges til den endelige forbruger, før resultatet af kontrollen foreligger.

Kontrollen skal foretages hurtigst muligt, således at varernes markedsføring ikke sinkes unødigt, og således at der ikke opstår forsinkelser, der kan påvirke deres kvalitet. Resultaterne af sådan kontrol og eventuelle senere beslutninger samt årsagen til, at de er truffet, meddeles afsender, modtager eller deres repræsentant senest to arbejdsdage efter prøveudtagningen.

Beslutninger truffet af den kompetente myndighed i bestemmelsesmedlemsstaten og årsagen til, at de er truffet, meddeles den kompetente myndighed i afsendermedlemsstaten.

Hvis afsender eller dennes repræsentant anmoder derom, skal sådanne beslutninger og årsagerne hertil meddeles vedkommende skriftligt tillige med nærmere oplysninger om de retsmidler, han efter gældende ret i bestemmelsesmedlemsstaten har adgang til, herunder klageform og klagefrister.

10. Hvis resultatet af den i stk. 8 omhandlede kontrol viser, at de tilladte grænser er overskredet, kan den, der der råder over den pågældende batch, anmode om, at der foretages en modanalyse ved benyttelse af en metode efter hans valg på et af de referencelaboratorier, der er anført i bilag VIII, eller på et andet laboratorium, der af de kompetente myndigheder er godkendt til dette formål. Udgifter i forbindelse med modanalyser afholdes af den, der råder over batchen. Referencelaboratoriernes opgaver og beføjelser er anført i bilag IX.

11. Hvis det efter kontrol foretaget i henhold til stk. 8 og 9 og i givet fald efter en modanalyse konstateres, at de frosne eller dybfrosne kyllinger ikke er i overensstemmelse med denne artikel, anvender bestemmelsesmedlemsstatens kompetente myndighed den fremgangsmåde, der er fastsat i stk. 7.

12. I de i stk. 10 og 11 omhandlede tilfælde sætter den kompetente myndighed i bestemmelsesmedlemsstaten sig straks i forbindelse med den kompetente myndighed i afsendermedlemsstaten. Sidstnævnte myndighed træffer de nødvendige foranstaltninger og meddeler myndigheden i førstnævnte medlemsstat, hvilken kontrol der er udført, og hvilke beslutninger der er truffet samt årsagen til disse.

Hvis kontrol efter stk. 8 og 10 viser gentagne uregelmæssigheder, eller hvis kontrol efter forsendelsesmedlemsstatens opfattelse udføres uden tilstrækkelig berettigelse, underretter de kompetente myndigheder i de berørte bestemmelsesmedlemsstater Kommissionen herom.

Kommissionen kan med henblik på ensartet anvendelse af denne forordning eller efter anmodning fra den kompetente myndighed i bestemmelsesmedlemsstaten under hensyn til arten af overtrædelserne:

— sende et hold sagkyndige til den pågældende virksomhed og sammen med de kompetente nationale myndigheder foretage inspektion på stedet, eller

— anmode afsendermedlemsstatens kompetente myndighed om at øge antallet af prøver af den pågældende virksomheds produktion og om nødvendigt pålægge sanktioner i henhold til artikel 10 i forordning (EØF) nr. 1906/90.

Kommissionen underretter medlemsstaterne om de resultater, den kommer til. Medlemsstater, på hvis område der foretages inspektion, yder de sagkyndige al fornøden bistand ved udøvelsen af deres hverv.

Indtil Kommissionens konklusioner foreligger, skal afsendermedlemsstaten efter anmodning fra bestemmelsesmedlemsstaten skærpe kontrollen med produkter fra den pågældende virksomhed.

Hvis der træffe foranstaltninger for at imødegå gentagne uregelmæssigheder fra en virksomheds side, pålægger Kommissionen den pågældende virksomhed at afholde udgifterne i forbindelse med anvendelsen af leddene i tredje afsnit.

13. Medlemsstaterne vedtager de praktiske foranstaltninger med henblik på den kontrol, som omhandles i denne artikel. De giver inden den 1. november 1993 de øvrige medlemsstater og Kommissionen meddelelse om disse foranstaltninger. De øvrige medlemsstater og Kommissionen underrettes straks om relevante ændringer.«